
Hydrothorax  $  hydrops  pleurae  et  mediastini }  Hydro - 
pleura ;  Brustwassersucht. 

§.  1. 

Sensu  latissimo  intelligenda  est  sub  nomine  hy- 
drothoracis  accumulatio  fluidi  in  penetralibus  thoracis, 
quo  sensu  etiam  Empyema  huc  referendum.  Hic  loci 
pertractanda  venit  libera  fluidi  serosi  ,  in  uno  aut  am¬ 
bobus  pleurae  saccis  accumulatio,  hydrothorax  legitimus 
veterum.  Datur  etiam  Hydrothorax  saccatus ,  ubi  sac¬ 
cus  ,  quo  fluidum  includitur,  vel  ab  ipsa  pleura ,  vel  a 
tela  propria  vel  a  pseudomembranis  formatur.  In  casi¬ 
bus  rarissimis  fluidum  extra  cavum  pectoris,  nempe  in¬ 
tra  pleuram  costalem  et  costas  ipsas  recluditur,  veteris 
hydrothorax  spurius.  —  Occurrunt  denique  hy  dati  des 
in  cavo  pleurae,  quae  hinc  inde  faciem  externam  pul¬ 
monum  obsident,  quaeque  ruptae  hydrothoracem  formant 
liberum.  Accumulatio  fluidi  contingere  etiam  potest  in¬ 
ter  diaphragma  et  pleuram  illud  vestiens,  imo  in  ipsis 
pseudomembranis,  quemadmodum  in  alio  textu  celluloso 
infiitratio  serosa  contingere  potest.  Hinc  inde  accumu¬ 
latur  fluidum  copiosum  intra  pulmonum  lobos  singulos, 
extus  per  concretiones  pseudomembranosas  ligatos. 


Characteres  anatomici. 


Accumulatio  fluidi  in  cavis  pleurae  productum  est 
admodum  variorum  morborum,  pleurae,  pulmonum,  cor¬ 
dis,  vasorum  majorum,  intestinorum  abdominalium,  suc- 
cuumque  massa.  Illae  variae  alterationes  primariae, 
quae  inveniuntur  in  cadaveribus  hydrothorace  absum¬ 
ptorum,  quasque  fusius  explanasse  superfluum  foret,  fon¬ 
tem  proprium  atque  scaturiginem  hujus  producti  patho¬ 
logici  demonstrant  5  nonnullis  in  casibus  nullas  eminen¬ 
tes  alterationes  organicas  invenire  licet $  ad  summum 
pleura  observatur  pallidior  laxiorque  quam  in  statu  nor¬ 
mali,  caeterum  incolumis. 

§•  3. 

■/%  f  ••  • 

Non  minus  differens,  quam  alterationes  morbosam 
in  cavis  pleurae  causantes  exsudationem ,  est  ipsum 
fluidum.  Sub  processu  pleuritico ,  sub  empyemate  flui-  * 
dum  accumulatum  plerumque  est  turbulentum,  purifor- 
me,  serum  aemulans  flocculis  albuminosis  filisque  re¬ 
mixtum,  imo  rubidum  sanguinolentum.  In  hydrothorace 
passivo  sic  dicto  ex  stasibus  circuli  sanguinis ,  vitiis 
cordis  etc.  oriundo,  fluidum  est  plerumque  pellucidum 
discolor  aut  candide  flavum,  non  raro  etiam  turbulen¬ 
tum,  rubellum,  suffusculum.  Secundum  diversitatem 
hujus  fluidi  distinguebatur  Hydrothorax  serosus,  puru¬ 
lentus,  sanguinolentus.  Quantitas  fluidi  a  libra  una  ad 
quindecim  variare  potest.  Pro  maxima  parte  invenitur 
fluidum  in  utroque  pleurae  sacco  collectum,  communiter 
tamen  unus  pleurae  saccus  hocce  fluido  ditior  est,  quam 
alter  $  in  hydrothorace  ex  vitiis  cordis  oriundo  pars 
dextra  thoracis  secundum  Williams  communiter  ple- 

nior  observata  est.  Mechanici  collectionis  fluidi  effectus 
sunt :  dilatatio  cavi  thoracis ,  retrusio  et  compressio 
pulmontnn,  dislocatio  diaphragmatis,  hepatis,  lienis,  et 
cordis.  —  Saepe  oedema  pulmonum  simul  adest. 

* 

8-  4. 

Datur  Hydrothorax  mediastini  anterioris  et  poste- 
rioris  $  rarissime  tamen  fluidum  in  mediastino  colligitur, 
quin  desit  in  aliis  thoracis  regionibus. 


Symfitomatologia. 

§•  5. 

Symptomata  hydrothoracis  initio  morbi  admodum 
indeterminata,  commiscentur  plerumque  cum  symptoma¬ 
tibus  aliorum  morborum  primariorum  pulmonum,  cordis 
et  vasorum ,  quibus  hydrothorax  originem  debet. 

Symptomata  essentialia  fluidi  in  sacco  pleurae 
collecti  sunt :  dyspnoea ,  situm  denegans  horizontalem, 
aut  illum  in  latere  thoracis  sani  @n  hydrothorace  uni¬ 
laterali)  $  insultus  asthmatici  praecipue  tempore  noctur¬ 
no  cum  repentina  ex  somno  excussione,  signa  physicalia 
et  dislocationis  organorum  vicinorum ,  symptomata  hy¬ 
dropis  universalia,  illa  stasis  venosae  in  aliis  organis, 
symptomata  circuitus  sanguinis  vitiati,  cachectica,  he- 
ctica. 


a)  Dispnoea .  Difficultas  respirationis  unum  est 
ex  primis  symptomatibus  morbi,  quae  difficultas  ut 


causam  proximam  agnoscit,  impeditam  pulmonum  actio¬ 
nem  ,  per  adhaesiones ,  pressionem  exsudati  stasi  jun¬ 
ctam  pulmonum.  Quilibet  motus  validior,  ascensus  loco¬ 
rum  excelsorum  difficultatem  dictam  adauget,  imo  pro¬ 
cessus  digestionis  sensum  causat  anxietatis  ;  denique 
dispnoea  evadit  constans.  Parva  quantitas  fluidi,  ast  cito 
collecta,  maximam  non  raro  ponit  respirationis  molestiam, 
ex  alia  parte  observantur  casus,  ubi  praesente  enormi 
seri  in  cavum  thoracis  effusione ,  molestiae  dictae  aut 
exiguae  erant  aut  omnino  deficiebant.  Saepe  dispnoea 
tempestate  sicca  minuitur ,  regnante  humi  da  acuitur. 
In  hydrothorace  ad  altum  evecto  gradum ,  anxietas 
minuitur,  si  aegri  pedes  ex  lecto  suspendunt ,  et  non 
raro  status  ea  proportione  evadit  laudabilior,  qua  cre¬ 
scit  oedema  pedum  et  augetur  diuresis. 

b  )  Insultus  asthmatici  cum  repentina  ex  contici¬ 
nio  excussione,  nonnullis  medicis  (JRiviere,  Piso)  pa- 
thognomonicum  erat  hydrothoracis  signum,  ast  imme¬ 
rito  ;  dudum  enim  jain  notum  est ,  asthma  non  solum 
associari  hydrothoraci ,  verum  esse  symptoma  vario¬ 
rum  pulmonis  morborum  ,  cordis  et  vasorum.  Initiante 
morbo  insultus  hi  asthmatiei  brevibus  intervallis  se  in- 
viceifi  excipiunt,  aegri  ex  somno  excussi,  sentiunt  va¬ 
lidum  cardiopalmum ,  cito  ad  assumendum  situm  ere¬ 
ctum  urgentur,  aerem  anxio  inhiant  spiritu  *  extremita¬ 
tes  frigent,  labia  livent,  frons  frigido  obtegitur  sudo¬ 
re,  pulsus  fit  parvus,  irregularis,  intermittens,  tremens  5 
saepe  dispnoea  per  totam  noctem  durant ,  aut  asthma 
toties  recurrit ,  quoties  aegri  somnum  capere  volunt  ; 
interdum  aegri  plures  noctes  quieti  decumbunt,  donec 
repentino  iterum  asthmate  corripiantur  ;  hi  insultus 
etiam  de  die  insequi  possunt;  insultu  elapso  aegri  in 
statum  incidunt  subsoporosum. 


c  )  Silus  aegi  i.  Characteristicum  symptoma  in 
pluribus  hydrothoracis  casibus  est  impossibilitas  situs 
horizontalis  vel  unilateralis  ,  quia  situs  talis  pressio¬ 
nem  fluidi  in  partem  pulmonis  adhuc  fungentem  et  eo 
ipso  dispnoeam  auget.  Symptoma  tamen  hoc  modifica¬ 
tioni  subjacet ,  in  eo  e.  g.  casu  ,  ubi  in  hydrotliorace 
unius  lateris  7  lobus  alter  pulmonum  morbose  est  ad- 
fl ictus  .  vel  ubi  praesentibus  adhaesionibus  pulmonum, 
fluidum  tali  ratione  distribuitur,  ut  aegri  situm  in  la¬ 
tere  sano  non  raro  praeferant.  Communiter  aegri  si¬ 
tum  diligunt  cum  trunco  erecto  et  paullulum  antrorsum 
incurvato  ,  in  ultimis  morbi  stadiis  lectum  fugiunt  et 
dies  noctesque  in  sella  loricata  sedendo  consumunt. 

§.  9. 

Symptomata  physicalia,  d)  Dilatatio  thoracis  ad - 
fticli.  Haec  dilatatio  ambitus  thoracis  et  elevatio  co¬ 
starum  non  raro  visu  jam  detegitur,  et  mensurata  uno 
aut  duobus  pollicibus  amplitudinem  superat  normalem  • 
spatia  intercostalia  saepe  supra  superficiem  costarum 
eminent  non  raro  fluctuationem  detegere  sinunt  $  co¬ 
stae  spuriae,  quemadmodum  hoc  sub  actu  inspirationis 
profundae  fieri  consuevit  elevantur,  hypochondrium  la¬ 
teris  afflicti  magis  est  expansum  tensumque$  hepar, 
lien  non  in  loco  consueto  sed  infra  marginem  costa¬ 
rum  spuriarum  detrusi ,  praecipue  in  situ  aegri  erecto 
tanguntur  5  dilatatio  in  thoracis  ambitu  inferiori  prius 
observata  ,  nunc  passim  passimque  seorsum  ascendit. 
Causam  hujus  phaenomeni  non  solum  mechanicae  spa¬ 
tii  thoracis  per  fluidum  dilatationi  unice  deberi,  verum 
etiam  paralysi  musculorum  respirationi  dedicatorum 
musculorum  intercostalium  et  diaphragmatis  pro  paret 

in  acceptis  referendam  esse  S  to  kes  comprobavit, 
unde  venit,  quod  dilatatio  haec ,  etiam  praesente  col¬ 
lectione  fluidi  enormi ,  nunquam  initiante,  sed  morbo 
jam  ad  altiorem  gradum  evecto  se  manifestet ,  imo 
saepe  fere  repente  oriantur. 

e)  Dislocatio  organorum .  Symptomata  magni  mo¬ 
menti  in  hydrothorace  praebent :  dislocatio  cordis  et 
mediastini  in  latus  collecto  fluido  oppositum  $  depres¬ 
sio  diaphragmatis  saepe  in  tam  alto  gradu,  ut  fluctua¬ 
tio  in  hypochondriis  elevatis  ascitidem  mentiatur,  prae¬ 
cipue  ubi  pressio  fluidi  in  insertionem  diaphragmatis 
ingentes  lumborum  causat  dolores  5  et  denique  dis¬ 
locatio  hepatis,  lienis  atque  ventriculi. 

f)  Sonus  percussionis .  Ch  Skoda  docet ,  flui¬ 
dum  parva  quantitate  intra  pulmonem  adhuc  fungen¬ 
tem  et  parietem  thoracis  mobilem  contentum,  tonum 
percussionis  moderare  non  posse,  huncque  tonum  tunc 
solummodo  evadere  vacuum,  quando  aer  ex  vesiculis 
aereis  pulmonum  compressis  extrursus  est,  vel  prae¬ 
gressa  vesicularum  per  serum  aut  sanguinem  inflltra- 
tione,  vel  denique,  quando  parietes  thoracis  fluidum 
tegentes  mobilitatem  suam  amisere.  Initio,  in  inferiore 
ambitus  thoracis  parte  tonus  obtusior  observatur,  quam 
in  superiore  •  communiter  soni  vacuitas  in  postica 
thoracis  parte  altius  ascendit  5  ad  pulmonum  radicem, 
supra  et  infra  claviculam  et  in  postica  plagae  dictae 
correspondenti  parte ,  perstante  adhuc  permeabilitate 
vesicularum  aerearum ,  audire  est  sonum  tympaniti¬ 
cum  5  hi  resultatus  tamen  per  hydrothoracein  saccatum 


%')  In  hoc  casu  diagnosis  dubiae  suadet  Bichat  ut  in 
horizontali  aegri  situ  abdomen  versus  diaphragma  proma¬ 
tur,  ubidum  praesente  hydrothorace,  talique  manipula¬ 
tione  adaucta  in  pulmones  pressione,  aegri  suffocationis 
sensationem  patiuntur. 

et  concretiones  pulmonum  cum  pleura  costali  modifi¬ 
cantur.  Praesente  majore  fluidi  in  cavo  thoracis  copia 
sonus  ubique  vacuus ,  ubi  fluidum  subjacet,  invenitur, 
saepe  per  totum  ambitum  thoracis  excepta  pulmonum 
radice  extenditur.  Transitus  soni  vacui  in  clarum  di¬ 
recte  correspondet  dioptrae  fluidi  collecti  in  linea  ho¬ 
rizontali. 

g  )  Auscultatio.  Quamdiu  fluidi  quantitas  adhuc 
parva  et  pulmo  aeri  adhuc  pervius  est,  auditur  respi¬ 
ratio  vesicularis ,  quae  ea  ratione  imminuitur ,  qua 
augetur  respiratio  puerilis  thoracis  sani  •  vox  in  hoc 
casu  nullum  adhuc  specialem  assumit  characterem  5 
ast  copia  fluidi  majori  evadente  et  impermeabilitate 
pulmonum  per  compressionem  vesicularum  aerearum 
insequuta,  evanescit  respiratio  vesicularis,  locum  ce¬ 
dens  respirationi  bronchiali  et  exiguae  bronchophoniae  5 
praecipue  intra  angulum  inferiorem  scapulae  et  co¬ 
lumnam  vertebralem,  et  paullulum  supra  et  infra  hanc 
lineam.  Denique  disparet  respiratio  bronchialis  et 
bronchophonia ,  vel  propter  compressionem  non  solum 
vesicularum  aerearum,  sed  et  majorem  bronchorum 
per  ingentem  fluidi  quantitatem,  v  el  obliterationem  eo¬ 
rum  per  mucum  serum  aut  sanguinem ,  in  quo  ultimo 
casu  varii  strepitus  percipi  possunt.  Vibrationes  pa¬ 
rietum  thoracis  sub  loquela  vel  sunt  debiles  vel  om¬ 
nino  deficiunt.  Sub  concussione  aegri,  vel  repentina 
situs  mutatione  subjective  et  objective  fluctuatio  in 
illo  casu  percipitur,  ubi  cavum  thoracis  non  admodum 
magnam  fluidi  continet  quantitatem. 

§.  10. 

h)  Symptomata  hydropica.  Symptomata  hydro- 
thoracis ,  hydropi  aliarum  partium  associari  possunt, 
vel  ab  initio  pro  se  extant  et  persistunt  5  symptomata 
denique  anasarcae  successu  temporis  hydrothoracein 

insequi  possunt,  in  quo  ultimo  casu  oedema  imprimis 
communiter  adgreditur  pedes ,  inde  serpens  paullatim 
ad  crura  et  scrotum  5  nonnunquam  scrotum  prima  et 
unica  offert  oedematis  signa.  Hoc  oedema  saepe  ma¬ 
nus  utrasque,  interdum  manum  et  dorsum  partis  ad- 
fectae  et  palpebras  infestat  inferiores 

In  brachio  lateris  adfecti  aegri  sensum  accusant 
stuporis,  doloris,  non  raro  paralysim  motoriam  •  secre¬ 
tiones  sunt  suppressae ,  urina  parca  ,  rubella  ,  crassa, 
sedimentum  deponens  lateritium ,  brevi  ante  mortem 
nigro  rubida^  alvus  silet,  sitis  aegrum  torquet  inex¬ 
plebilis  ,  fauces  sunt  aridae ,  cutis  sicca  5  in  ultimis 
morbi  stadiis  adparet  ascites. 

§•  11. 

Saepe  in  hydrothorace  pulsus  abservatur  plenus, 
durus,  medicum  minus  exercitum  ad  venaesectionem  in¬ 
vitans  perniciosam :  saepe  est  intermittens,  parvus,  fre¬ 
quens  }  multae  pulsus  variationes  a  complicatione  de¬ 
pendent  morbi  cum  cordis  vitiis.  Simili  origini  deben¬ 
tur  quoque,  palpitatio  cordis,  animi  deliquia,  color  la¬ 
biorum  et  linguae  lividus,  varicosae  expansiones  va¬ 
sorum  capillarium  faciei  et  oculi  5  symptomata  cyano¬ 
sis,  sopor,  somnolentia  et  deliria,  quae  morbo  in  ul¬ 
timis  stadiis  versante ,  ex  sanguificatione  praepedita 
oriuntur.  Macies  universalis  et  labentia  virium  de  die 
in  diem  intenduntur,  aeger  in  continuo  versans  suffo¬ 
cationis  metu,  aut  in  statu  soporoso  tandem  e  vita  dis¬ 
cedit  sub  forma  suffocationis,  vel  placide  per  paraly¬ 
sim  cordis. 


#)  Schroeder  van  der  Kolk  oedema  palpebrarum  in¬ 
feriorum  symptoma  hydrothoracis  constans  sibi  infalli¬ 
bile  praedicat,  ita  ut  ex  adspecto  ipso  vultus  aegri  uni¬ 
ce  malum  detegere  queat.  — 

Aetiologia. 


Causae  hydrothoracis  vel  sunt  ejusmodi ,  quae 
hydropis  in  genere,  et  eo  ipso  et  hydrothoracis  gene¬ 
randi  pares  sunt,  vel  ejusmodi  quorum  effectus  ad  or¬ 
gana  solum  thoracis  extenditur.  Quemadmodum  hydrops 
in  genere,  ita  et  hydro  thorax  quoad  originem  activum 
aut  passivum  characterem  prae  se  ferre  potest,  unde 
orta  est  distinctio  hydrothoracis  in  hydro  thoracem  acu¬ 
tum  £  subacutum)  et  chronicum  (torpidum)  •  prior  no¬ 
men  etiam  gerit  hydrothoracis  inflammatorii,  quum  pro¬ 
ductum  sit  irritationis  et  reactionis  erga  stasim  per  il¬ 
lam  irritationem  excitatam  $  hic  hydrothorax  transi¬ 
tum  format  ad  pleuritidem,  at  nil  nisi  gradus  est  pleu- 
ritidis  5  hydrothorax  passivus  originem  debet  passivae 
vel  seri  sanguinis  transsudationi  vel  paralysi  organo¬ 
rum  resorbentium. 

S-  13. 

Characteres  diagnostici  inter  hydrothoracem  acti¬ 
vum  et  passivum,  praeter  causarum  praedisponentium 
et  occasionalium  dignitatem  sequentes  sunt : 

Hydrothorax  activus.  Hydrothorax  passivus. 

Hydrothoracem  activum  Comites  hydrothoracis 
phaenomena  irritationis  et  passivi  sunt  phaenomena 
reactionis  antecedunt ,  ex-  torporis  5  defectus  febris  , 
cultumque  commitantur :  fe-  frigus  partium  peripherica- 
bris  activa,  temperatura  cu-  rum. 
tis  adaucta,  sitis  major  etc. 
vel  symptomata  nervosa : 
spasmi,  dolores. 

Decursus  communiter  Decursus  chronicus, 

acutus. 

Accumulatio  fluidi  ple-  Communiter  anasarca. 

rumque  ad  locum  irritatio¬ 
nis  restringitur. 

Saepe  sanguinis  phlo-  Sanguinis  hydraemica 

gistica  natura.  conditio. 

Fluidum  partibus  pia-  Fluidum  abundat  sero, 

sticis  dives  est,  saepe  pu-  estque  pallidum,  pellucidum, 
riforme. 

Urina  continet  acidum  Defectus  acidi  lithici  in 

lithicum.  urina. 

Curae  antistbenicae  uti-  Curae  antisthenicae  de¬ 
litas.  trimentum,  et  morbi  decre¬ 

mentum,  imo  salus  sub  me¬ 
thodo  opposita. 

Dispositionem  praebent:  Disponuntur  individua 

aetas  puerilis  et  juvenilis ;  laxa,  torpida,  temperamen- 

individua  sanguinica.  ti  phlegmatici ,  aetate  pro¬ 

vecta. 

§.  14. 

Summi  momenti  et  pro  instituenda  therapia  ratio¬ 
nali  absolute  necessaria  est  distinctio ,  utrum  hydro- 
thorax  initiante  solummodo  morbo,  characterem  activum 
aut  passivum  prae  se  ferebat,  et  utrum  in  periodo  mor¬ 
bi  evoluti  phoenomena  praebet  status  mere  passivi,  vel 
utrum  adhuc  etiam  in  stadio  stationario  symptomata 
reactionis  continuantis  hydrothoraci  imprimant  notam 
activam,  (hydrothorax  calidus  veterum  in  oppositione 
cum  hydrothorace  frigido,  torpido,  atonico)  5  non  ob¬ 
stante  enim  origine  hydrothoracis  activa,  irritatio  et 
reactio,  facta  fluidi  plenaria  depositione  silere,  malum¬ 
que  restans  (accumulatio  fluidi)  characterem  passivum 
prae  se  ferre  potest. 


Momenta  ad  hjrdrothoracem  praedisponentia  sunt 
illa  hydropsiarum  in  genere :  a)  aetas  provecta  .  b) 
sexus  foemineus,  praecipue  in  annis  pubertatis  et  cli¬ 
mactericis.  c)  Individualitates  eminentes  temperamen¬ 
to  phlegmatico  ,  praevalente  pinguedinis  generatione, 
monstrosa  corporis  massa,  ingenti  pectoris  convexitate 
(jpectus  quadratum)  $  favente  hoc  habitu  hydropico  lu- 
benter  evolvitur  hydrops  tempore  involutionis ,  urina 
parca  et  saturata  evadente  cutique  parum  perspirante, 
d)  Vivendi  ratio  5  victus  male  nutriens  tenuis ,  potu¬ 
lentorum  aquosorum  tepide  haustorum ,  praecipue  spi- 
rituosorum  abusus,  mora  in  aere  humido  corrupto  con¬ 
juncta  praesertim  cum  vita  sedentaria,  e)  Influxus  cli- 
matici  et  endemici ,  in  regionibus  profunde  sitis  uligi¬ 
nosis  ,  generationi  febrium  intermittentium  faventibus, 
f)  Influxus  epidemici,  temporibus,  ubi  aer  vaporibus 
aquosis  dives  observatur,  sub  nubilarum  frequentia, 
temperaturae  repentinis  saltibus  defectuque  electricita- 
tis  aereae. 

§•  ia. 

Causae  topicae.  Hydrothoracis  generandi  pares 

sunt : 

a)  Traumaticae:  laesiones  externae,  costarum  fractu¬ 
rae,  concussiones  organorum  pectoralium, 
b}  Irritatio  sthenica  membranae  serosae.  Pleuritis  et 
peripneumonia  semper  cum  certo  gradu  exsudati 
membranae  serosae  incedunt  5  descrimen  inde  de- 
cisivum  pleuritidein  inter  et  hydrothoracem  nec 
possibile  est  nec  necessarium ,  cum  haec  species 
hydrothoracis  tractamen  stasi  inflammatoriae  con¬ 
veniens  sibi  expostulet.  Hydrothorax  per  antago- 

nismum  aut  metastasim  ortus  ,  post  acuta  exan¬ 
themata,  scarlatinam,  morbillos,  post  exanthemata 
chronica  cito  curata  aut  retrogressa,  post  contra¬ 
ctum  refrigerium ,  hydrothorax  metastasis  rheu¬ 
maticae,  tandem  illae  hydrothoracis  species,  quae 
post  retropulsionem  arthritidis,  fluoris  albi  aut  ex- 
cretionum  habitualium  oriuntur ,  decursum  cele- 
brant  acutum  vel  subacutum  et  charactere  notan¬ 
tur  activo.  Individua  bronchorrhoea,  phthisi  pitui¬ 
tosa  laborantia ,  aetatis  provectae  non  raro  oh 
transitum  actionis  hypersecretoriae  ex  membrana 
mucipara  bronchorum  ad  illam  serosae  hydrotho- 
racem  patiuntur,  ubi  tunc  secretio  muci  prius  co¬ 
piosa  vel  omnino  disparet  vel  notabiliter  minuitur, 
c)  Yitia  organica  cordis,  vasorum  majorum,  pulmo¬ 
num,  hepatis,  lienis,  pancreatis ,  obstructio  majo-* 
rum  truncorum  venosorum  frequentissimas  prae¬ 
bent  hydrothoracis  (passivi)  causas,  unde  etiam 
nomen  hydrothorax  organicus.  Hydrothoracem  ex 
vitiis  cordis  ortum,  antecedunt  signa  organicae 
cordis  mutationis  ,  haecque  signa ,  hydrothorace 
jam  exculto,  inter  alia  phaenomena  huic  ultimo 
convenientia  translucent,  et  ope  percussionis  et 
auscultationis  acuratius  cognoscuntur  ;  constitutio 
ejusmodi  aegrorum  est  consuetim  robusta,  et  hic 
praecipue  prae  caeteris  symptomatibus  eminent 
signa  livoris  et  insultuum  asthmaticorum;  pulsus 
est  plerumque  fortis,  durus,  intermittens. 

Inter  vitia  organica  pulmonum  phthisis  praecipue 
hydrothoraci  oriendo  ansam  praebet,  qui  frequentissime 
stadium  ultimum  phthisis  claudit. 

Consuetim  orta  suppressione  diarrhoeae  et  sudo¬ 
rum,  et  praegresso  pedum  oedemate  fluidum  in  cavo 
pectoris  leniter  accumulatur.  Praesentibus  phthisis 
signis  vix  ignorandis ,  dispnoea  communiter  est  con¬ 
stans,  nocturni  vero  insultus  asthmatici  rariores.  Non 

raro  hydrothorax  morte  finit,  quin  tubercula  emollita  fo¬ 
rent  5  non  raro  videre  est  in  pulmonibus  tuberculosis 
obliterationes  venarum ,  quae  in  hoc  casu  proximam 
exsudati  serosi  causam  praebent. 

Quilibet  morbus  organorum  pectoralium,  qui  cir¬ 
culi  minoris  impediendi,  aut  systematis  venarum  com¬ 
primendi  aut  obstruendi  capax  est,  causam  hydrotho- 
racis  suppeditare  potest,  uti :  pneumonia,  induratio,  Li- 
thiasis,  melanosis,  cancer  pulmonum  et  pleurae,  prava 
thoracis  conformatio,  curvaturae  columnae  vertebrarum, 
sterni  ,  costarum,  ossificationes  cartilaginum  costalium, 
compressio  pectoris  per  fibularia,  morbi  majorum  trun¬ 
corum  venosorum,  struma  etc. 

Morbi  intestinorum  abdominalium  qua  potentiae 
hydrothoracem  causantes ,  eadem  agunt  ratione,  qua 
vitia  organorum  t  pectoralium ,  scilicet  .per  impedimen¬ 
tum,  quod  circulo  ponunt  sanguinis  $  morbi  hi  frequen¬ 
tissime  resultatus  et  reliquia  sunt  febrium  intermitten¬ 
tium  male  tractarum,  ascitidemque  communiter  comitem 
habent  5,  saepe  intumescentia  organi  abdominalis  pri¬ 
marie  adflieti  manu  tangi  potest  5  complexum  sympto¬ 
matum  hydrothoracis  comitantur  alia ,  quae  organis 
abdominalibus  morbose  adflictis  in  acceptis  referenda 
sunt,  uti:  habitus  ictericus,  cholopoesis  vitiata,  vomi¬ 
tus,  diarrhoea,  urina  fusca  cum  sedimento  roseo ;  sae¬ 
pe  hydrothorax  brevi  ante  mortem  his  symptomatibus 
accedit. 

§.  17. 

Non  raro  hydrothorax  originem  debet  concitationi 
nervorum  nimiae  ,  quo  casu  tensio  nervosa  in  forma¬ 
tione  seri  quasi  exhauritur,  et  ita  interdum  paroxys¬ 
mum  asthmaticum,  aut  insultum  hystericum  sub  specie 
spasmi  pectoris  repentina  excipit  seri  in  cavum  thora- 

cis  effusio  5  similem  quoque  originem  habet  et  hjdro- 
thorax  agonisantium. 

§•  18. 

Sexus  masculus  asserente  Schonlein  hy- 
drothoraci  saepius  est  obnoxius  quam  sexus  alter ; 
praecipue  subjecti  sunt  huic  malo  viri  praediti  thorace 
admodum  convexo ,  dispositionis  arthriticae.  Intensio 
organorum  respirationis,  inhalatio  vaporum  nocivorum, 
qua  momenta  agunt  praedisponentia.  In  nonnullis  fa¬ 
miliis  hydrothorax  haereditarius  observatur.  In  regio¬ 
nibus  humidis,  uti  Hollandiae,  morbus  hic  fere  ende- 
miae  notam  prae  se  fert. 

Decursus  et  exitus. 

§.  19. 

Decursus  hydrothoracis  activi  et  metastatici  est 
sicuti  ille  morbi  primarii  acutus  vel  subacutus  5  hydro- 
thorax  autem  passivus  et  organicus  chronice  decurrit. 

Exitus  in  sanitatem  praedicatur  aucta  organorum 
se-  et  excretoriorum  actione,  praecipue  renum,  cutis, 
membranae  muciparae  pulmonum  cum  simultanea  fun¬ 
ctionis  respiratoriae  libertate  5  nonnunquam  secretio¬ 
num  augmentum  sponte  insequitur  5  resorptio  tamen  se¬ 
ri  in  cavo  pleurae  collecti  in  genere  difficilius  contin¬ 
git  ,  quam  in  cavo  abdominis  et  textu  submucoso ;  re¬ 
cidivae  admodum  sunt  frequentes.  Periodica  status 
emendatio ,  hinc  inde  regnante  tempestate  tepida  et 
sicca  insequens,  quemadmodum  et  illa,  quam  aegri  in¬ 
trante  pedum  oedemate  persentiscunt,  nequaquam  pro 
*era  sanatione  habenda  est.  Oedema  pedum  non  raro 
>er  spontaneum  fluidi  stillicidium  cum  hydrothorace 
enatur.  Morbo  metastatico  modo  orto  *  uti  ner  retro- 

pressionem  inflammationis  arthriticae  impetiginosae  etc. 
non  raro  conducit  localisatio  harum  discrasiarum  peri- 
pherica.  Interdum  facta  etiam  seri  resorbtione ,  rema¬ 
net  adaucta  muci  ex  membrana  mucipara  bronchorum 
excretio.  Fluidum  denique  f praecipue  si  puriformem 
notam  praesefert)  musculos  pectorales  et  tegumentum 
cutaneum,  vel  pulmones  perforando,  aut  per  metasche- 
matismuin  via  expectorationis  extus  eliminari  potest. 

§.  20. 

Frequentior  exitus  est  lethalis  et  quidem  commu¬ 
niter  per  suffocationem ,  dispnoea  prius  magis  magis¬ 
que  incrementa  capiente ,  aegroque  sub  vehementibus 
asthmaticis  insultibus  non  raro  per  plures  hebdomades 
cum  morte  luctante  $  in  aliis  casibus  aegri  placide 
succumbunt  per  paralysiin  cordis  vel  pulmonum,  saepe 
sub  deliriis  placidis ,  imo  nonnunquam  cum  sensu  sta¬ 
tus  emendati,  qui  brevi  mortem  praecedit  5  in  aliis  ca¬ 
sibus  uno  quasi  ictu,  praegresso  validiori  corporis  mo¬ 
tu,  sub  alvi  depositione.  Gangraenam  quoque  extremi¬ 
tatum  febri  junctam  torpidae,  aut  repentinam  broncho¬ 
rum  per  mucum  oppletionem,  aut  insultum  asthmaticum, 
finem  vitae  posuisse  observatum  est.  Nonnunquam  mor¬ 
tem  paucos  dies  praecedit  sanguinolenta  expectoratio. 

Prognosis. 

§.  2F 


Inter  omnes  alias  formas  hydropicas ,  hydrotho- 
rax  secundum  effatum  J.  P.  F  r  a  n  k  i  i  difficillimus 
est  sanatu.  Prognosis  eo  cautioribus  limitibus  est  cir¬ 
cumscribenda  ,  quum  non  raro  hydrothorax  repentine 
et  inopinate  enecet.  Dependet  autem  proghosis: 
a)  ab  origine  morbi ;  laetissima  est  forma  activa  et 

metastatica ,  si  illae  morbo  initiante  aritiphlogosis 
et  revulsio  opponebatur  5  extincto  processu  mor¬ 
boso  et  restante  sero,  qua  morbi  residuo,  hoc  se¬ 
rum  praesente  inertia  resorptionis  per  paraeente- 
sim  auferri  potest.  Minus  laeta  est  prognosis  in 
hydrothorace  passivo,  aut  illis  formis ,  quae  in¬ 
sanabili  desorganisationi ,  vitiis  cordis ,  oblitera- 
tioni  venarum  debentur,  etiamsi  et  hi  casiis  ab¬ 
solute  lethales  dici  nequeant^  omen  malum  prae¬ 
dicabis  ,  si  causa  formationis  seri  detegi  nequit  5 
aetas  provecta  prognosim  admodum  limitat. 

A  symptomatibus  concomitantibus  5  quo  debiliora 
magisque  occulta  sunt  organa  excretoria ,  quo 
paucior  urinae  quantitas  ab  aegro  missa,  quo  sic¬ 
cior  cutis,  intestinum,  bronchi,  eo  pejus  5  eo  lae¬ 
tius  in  casibus  oppositis,  praecipue  si  colatoria 
prius  inertia,  uno  quasi  ictu  alacritatem  nanciscun¬ 
tur  majorem ,  si  praesente  prius  tussi  sicca  nunc 
luculenta  contingit  expeetoratio,  si  eodem  quoque 
tempore  oedema  pedum  decrescit^).  Mali  ominis 
signa  sunt  :  disparitio  oedematis  externi  sub  aug¬ 
mento  dispnoeae ,  sensus  torporis  in  brachiis, 
eorumque  intumescentia,  color  cutis  lurido-flavus, 
altus  maciei  et  lapsus  virium  gradus,  constans 
inquietudo  et  suffocationis  metus,  qui  aegro  nec 
momentum  lectum  custodire  sinit,  status  soporo- 
sus ,  respiratio  stertorosa,  expeetoratio  cruenta. 
Influxu  gaudent  porro  in  statuendam  prognosim : 
duratio  morbi ,  ejus  complicatio  cum  exsudato  ca¬ 
vitatum  aliarum ,  fluidi  collecti  quantitas ,  status 


>0  Inierim  notat  B  0  r  s  i  c  r  i  quantitatem  urinarum  missam 
interdum  fallere  posse.  ..Interdum  tamen  urinae  copia 
fallax,  et  decipiens  signum  salutis  est,  quando  nimirum 
caetera  symptomata  non  dissipantur  aut  respiratio  brevi 
iterum  opprimitur/4  — 

pulmonum  texturae  et  structurae  (utrum  nempe 
pulmo  compressus  ad  recuperandum  spatium  prius, 
elasticitatem  necessariam  habet,  nec  ne) ,  exten¬ 
sio  morbi  ad  unum  vel  utrosque  pleurae  saccos. 
Baillie  nec  unum  hydrothoracis  casum  pro  longio¬ 
ri  tempore  sanatum  se  nosse  asserit. 


Therapia. 


Accumulatio  lluidi  in  cavo  thoracis  sicut  in  aliis 
bydropsiis  productum  est  causarum,  quorum  efficacia, 
insequuta  formatione  hujus  producti,  vel  extincta  est 
vel  adhuc  continuat.  Causae  evanidae ,  uti :  refrige¬ 
rium,  potus  frigidus,  paroxisini  intermittentes  vel  ner¬ 
vosi,  aut  causae,  quas  auferre  extra  potestatem  est 
artis,  quemadmodum  relationes  epidemicae,  desorgani- 
sationes  quaedam,  non  sistunt  objectum  tractaminis.  In 
casibus  autem,  ubi  causa  nociva  adhuc  agit  et  cogno¬ 
scitur ,  cura  causalis  principalem  constituit  tractaminis 
partem.  Curamus  igitur  restituere  suppressas  secretio¬ 
nes  et  retropulsa  exanthemata  $  pathicam  actionem  me¬ 
tastaticam,  e.  g.  arthriticam,  per  sinapismos,  per  an- 
timonialia  interne  porrecta,  sulphur,  camphoram,  opium, 
iterum  peripheriae  figere  conamur  5  praesente  diathesi 
scorbutica,  porrigimus  antiscorbutica,  praesente  diathesi 
syphilitica,  ei  correspondentia  specifica  5  orto  hydrotho- 
raci  ex  stasibus  organorum  abdominalium  resolventia, 
in  speciem  Calomelem  opponimus  5  hydrothoracem  ex 
vitiis  cordis  ortum,  regimine  diaetetico  conveniente  et 
digitali  oppugnamus  (in  his  casibus  praecipue  suadent 
nonnulli  medici  et  non  immerito  applicationem  setacei 
vel  fontanelli  in  pectore)  $  hydrothoraci  ex  degenera¬ 
tione  renum  originem  ducenti,  mercurialia  et  diaphore¬ 
tica  prae  caeteris  conveniunt. 

§.  23. 

Si  non  est  in  potestate  artis  causam  morbi  re¬ 
motam  detegere  vel  auferre ,  cura  causalis  secundum 
characterem  hydrothoracis  activum  vel  passivum  insti¬ 
tuitur.  Hydrothorax  inflammatorius  tractamen  exigit 
quemadmodum  pleuritis,  antiphlogisticum  5  hic  igitur  ve- 
naesectiones  iteratis  vicibus,  et  deinde  a  Schonlein 
commendatus  tartarus  emeticus  indicationem  suam  in¬ 
venire  possunt.  Evanida  autem  reactione  inflammato¬ 
ria  ,  et  praesente  solummodo  ejus  producto ,  scilicet 
exsudato ,  venaesectiones  communiter  nocent  5  etiamsi 
enim  levamen  transitorium  aegro  adducant,  crasim  ta¬ 
men  sanguinis  hydraemicam  augent,  et  brevi  dispnoeam 
majorem,  imo  mortem  ipsam  causare  consueverunt. 
Solummodo  in  iis  casibus  hydrothoracis,  qui  ex  insuf¬ 
ficientia  valvularum  cordis  ortus,  stase  intercurrente 
pulmonum  notantur,  interdum  necesse  est  parvam  san¬ 
guinis  quantitatem  ex  symptomatica  indicatione  aufer¬ 
re.  Haec  hyperaemia  non  raro  cedit  applicationi  cucur¬ 
bitarum  cruentarum  vel  siccarum  ad  pectus ,  quae  cu¬ 
curbitae  in  genere  in  his  casibus  sunt  applicandae, 
ubi  de  instituenda  venaesectione  in  dubio  haeremus, 
si  nempe  hydrothorax  cum  haemoptisi  conjunctus  in¬ 
cedit  *J,  Interne  porrigantur  in  hydrothorace  activo 
nitrum  Kali  aceticum,  Calomelas,  digitalis  sola 


Asserente  S  c  h  r  0  d  e  r  van  der  Kolk  applicatio  hirudi¬ 
num  vel  cucurbitarum  ad  pectus,  magnum  semper  leva¬ 
men,  praecipue  in  individuis  junioribus  pedisequum  ha¬ 
bet  et  ad  augendam  diuresim  essentialiter  contribuit. 
Burchardet  Hufeland  commendant  i  nitri  puri  scru¬ 
pulum  unum,  sulph.  aurat.  antim.  granum  unum  m.  f.  p. 
d.  s.  ter  de  die.  Wolf  combinationem  sequentem  lau¬ 
dibus  extollit.  Rp.  Rad.  Jalapp.  serpi,  semis.  Calom. 
gr.  duo.  Herb.  digit.  purp.  gra.  unum.  m.  f.  p.  D.  s. 
omni  trihorio  talis  dosis  sumenda.  * — 

vel  in  diversis  combinationibus.  Diaeta  sit  antiphlogi- 
stica.  In  hydrothorace  charactere  notato  passivo,  prae¬ 
cessa  seri  evacuatione  statim  methodus  roborans  re¬ 


staurans  adhibenda  est ,  remediaque  amara  evacuanti¬ 
bus  jungenda  sunt  (jabsynthium ,  Quassia,  cortex  au- 
rantiorum ,  china  imo  ferri  praeparata).  Hydrothorax 
metastaticus  exigit  tractamen  antiphlogisticum  revulsivo 
copulatum  5  praecipue  conveniunt  hic  Calomel,  cam- 
phora ,  moschus  et  cutis  irritamenta. 


§•  24. 


Indicatio  directa  hydrothoracis  convertitur  in  eva¬ 
cuandum  fluidum  collectum.  Si  cum  formatione  retro- 
gressa  processus  morbosi  primarii  ,  evacuatio  simul 
producti  morbosi  non  contingit,  alacritas  resorptionis 
et  excretionis  arte  est  promovenda :  a)  per  impulsum 
secretionum  artificialem.  Hoc  respectu  hydrothorax  ma¬ 
jorem  attentionem  meretur,  quam  quaelibet  alia  hy¬ 
dropis  forma,  cum  evacuationes  repentinas  et  enormes 
collapsus  virium  excipere  consuevit,  proinde  purgan¬ 
tia,  ut  evacuans  fortissimum,  in  illa  solum  hydrotho¬ 
racis  forma  adhibere  licebit,  si  nulla  alia  ratione,  eva¬ 
cuatio  fluidi  necessaria  contingere  potest,  et  ex  alia 
parte  aeger  sufficientes  possidet  vires,  tali  tractamine 
minime  exhauriendas.  Colatorium  convenientissimum 
hic  merito  renes  suppeditant.  Diureticorum  principes 
sunt  digitalis  #)  et  squilla  ^'&)  •  praeterea  hoc  scopo 


Wendt  sequentia  de  digitali  pronunciat.  „Es  gibt  in 
„dem  ganzen  apparatus  antihydropicus  kein  Mittel,  des- 
„sen  Wirkung  in  adaequaten  Fallen  so  iiberraschend  und 
„so  giinstig  hervortritt ,  ais  der  rothe  Fingerliut.  Die 
,, Digitalis  muss  man  in  kleinen  Gaben  reichen,  niemals 
,,bis  zu  sehr  grossen  Gaben  steigen,  und  mit  ihrem  Ge- 
„brauche  niemals  zu  lange  fortfahren.  nie  D  igitalis  hilft 

adhibentur,  remedia  balsamica :  Imlsamus  copaivae, 
falsamus  pcriivianus :  aetheres,  spiritus  salis  dulcis, 


„entweder  bald,  ode r  garnieht  j  sie  wirkt  sicherer,  wenn 
,,sie  in  kleinen  Gaben  gereicht  wird ;  fangt  man  mit  zu 
,,g*rossen  an,  so  tritt  ieicht  ein  collapsus  virium  ein, 
„das  Mittel  muss  ausgesetzt  werden  und  seine  Wirkung 
„ist  ganz  verfehlt ;  %  Serpi.  auf4Unc.  hochst.  1  ganzer 
„ScrpI.  auf  6Unc.  ist  zum  Anfange  fiir  die  meisten  Falle 
„die  geeignetste  Gabe ;  der  Gebrauch  wird  nach  Mass- 
„gabe  der  Zufalle  in  stiindlichen  oder  zweistiindlichen 
„Zwischenraumen  bestimmt.  Leislet  die  Infusion  nicht 
„die  erwartete  Wirkung*,  so  bleibt  noeh  der  Versuch 
„mit  der  Substanz  *,  oft  habe  ich  die  Digitalis  dann  erst 
,,wirksapi  werden  gesehen,  wenn  sie  in  Pulver  zu  %—i 
„Gran  2 — 3  mal  des  Tages  gereicht  wurde  ;  ich  verbin- 
„de  sie  dann  auch  mit  einig*en  Granen  Eiaeosacch.  rnenth. 
„pip. ;  in  der  neueren  Zeit  habe  ich  ein  Gran  Eactu- 
,,car.  Paris,  oder  ]/4  Gran  Extr.  hyoscyami  hinzugesetzt. 
,,Bei  dem  Gebrauehe  der  Digitalis,  muss  der  Kranke 
„sorgfaltig  beobachtet  werden  treten  Zufalie  ein,  die 
„von  der  Wirkung*  der  Digitalis  auf  das  Sensorium  er~ 
„klart  werden  konnen,  so  vermindere  man  die  Gabe,  oder 
„setze  das  Mittel  ganzlich  aus.“ 

Commendat  praeterea  digitalem  in  hydrothorace : 
W  i  t  h  e  r  i  n  g ,  L  e  nti  n ,  D  a  r  w  i  n  ,  llami  It  o  n , 
Frank,  Maclean,  Berends,  Percival,  Mo- 
sing*,  Braestrup,  Schlegel;  propinatur  autem 
digitalis  a  variis  autoribus  in  varia  combinatione. 
W  e  n  d  t  digitalem  cum  Zinco  et  senega  conjungit.  B  e- 
rends  tincturam  digitalis  aetheream  cum  tinctura  ehi- 
nae  Huxhami  junctam  laudibus  extollit.  Rp.  Fol.  digit. 
purp.  gra.  duodecim.  Flor.  Zinci,  Extr.  hyosc.  aa.  gr. 
sex.  Sacchar.  lact.  drach.  duas.  m.  div.  in  dos.  aeq. 
Nr.  XII.  S.  taglich  dreimal  1  Pulver  (Wendt).  Rp. 
Rad.  Seneg.  drach.  unam.  Fol.  digit.  purp.  scruplum 
unum  Inf.  in  q.  s.  aq.  ferv.  p.  Vi  h.  coi.  Une.  6.  refri- 
ger.  adde  Lactucar.  Paris,  scrup.  unum,  sacch.  alb. 
drachm.  tres,  misce  solven ’o.  s.  Zweistundlich  einEss- 
lolfel  (W  e  n  d  t).  Darvin  non  solum  ex  drachmis,  sed  ex 
unciis  digitalis  parat  non  solum  infusum  sed  etiam  de¬ 
coctum.  In  hydrothorace  phthisi  juncto  J.  Frank 


25 


nitrum,  liquor  terrae  foliat.  tartari.  ammonium  suecina- 
tum  ,  Colchicum  ,  therebinthina ,  cantharides  ,  tinctura 


propinationem  digitalis  vel  squillae  vetat,  et  ad  levamen 
aegro  parandum  ad  summum  dococta  stip.  dulcam.  Rad. 
onod.  spin.  senegae  etc.  commendat. 

Utut  squillae,  qua  remedio  diuretico  magnae  de¬ 
beantur  laudes,  applicatio  tamen  illius  cautissime  fiat 
necesse  est.  —  Nocet  squilla  praesente  febre,  erethismo 
vasorum,  sub  digestionis  opere  pessumdato,  praesenti¬ 
bus  stasibus  abdominalibus,  statu  irritativo  intestinorum, 
proclivitate  in  diarrhoeam  sub  diarrhoea,  vomitu  —  op¬ 
time  respondet  statui  torporis.  Utrum  propinatio  scillae 
adhuc  continuari  debet,  ingressa  jam  nausea  diversitas 
opinionum  nondum  est  composita.  Heberden  tot  grana 
expedire  jubet,  quantum  ventriculus  absque  nausea 
ferre  potest.  Home  tamen  effectum  scillae  eo  tutiorem 
pronuneiat,  si  jam  initio  plures  evacuationes  per  os  et 
anum  insequuntur.  Wendt  modum;  applicationis  se¬ 
quentem  laudat:  „Man  soli  sie  nicht  in  getheilten  Do- 
„sen  im  Laufe  des  Tages,  sondern  nur  einmal,  und  zwar 
„Abends  vor  Schlafengehen  geben,  mit  Vi  Gran  anfan- 
„gen,  und  alie  Abende  um  Vi  Gran  steigen ;  wenn  nun 
,,der  Urin  reichlich  fliesst,  oder  wenn  Wiirgen  und 
„Erbrechen  eintritt,  so  sinkt  man  mit  der  Dosis,  oder 
,,pausirt,  und  f&ngt  dann  wieder  mit  verminderten  Ga- 
,,ben  an.u  Autores,  qui  scillam  magnis  extollunt  enco- 
rniis,  sunt:  Fr.  Hoffmann,  Lentin,  Ludwig, 
Quarin,  St  oli,  Selle,  Stork,  Werlhof,  Au- 
tenrieth  etc.  —  Scilla  praeter  virtutem  diureticam, 
hoc  habet  prae  caeteris  peculiare,  quod  secretionem  mem¬ 
branae  muciparae  bronchorum  incitet  expectorationemque 
liberiorem  reddat.  Exhibetur  in  forma  pulveris  vel  ex¬ 
tracti  vel  qua  oxymel,  quae  ultimae  duae  formae  mitius 
agunt,  quam  pulvis,  qui  levissime  vomitum  causat  et 
diarrhoeam;  lubentissime  cum  aromaticis  aut  amaris  com¬ 
binatur.  Rp.  rad.  scillae  grana  quatuor,  Calam.  arom., 
Natr.  carbon.  dep.  sicc.  aa.  drach.  semis.  Elaeos,  junip. 
drach.  duas  m.  f.  p.  div.  in  prts.  aeq.  sex.  S.  dreimal 
taglich  1  Pulver.  Rp.  Squill.  recent.  drach.  duas,  Pulv. 
cort.  peruvian  unc.  unam  et  V2,  Cort.  aurant.  condit,  unc. 
semis ;  Inf.  suff.  q.  veteris  vini  austriaci ;  stent  in  infus.  frig. 

nicotianae,  aurum  muriaticum.  Jodina,  pulvis  asello¬ 
rum,  belladonna  etc.  Vomitus,  qui  ex  usu  horum  diu¬ 
reticorum  oritur,  saepe  aliquot  tincturae  opii  guttis 
sopitur,  quin  necesse  foret  seponere  ulteriorem  ho¬ 
rum  remediorum  usum. 

Ex  remediis  h}dragosis  purgantibus  a  diversis 
medicis  adhibita  sunt  in  hydrothorace.  Calomel  (Sim- 
son,  Lentin,  Ratschy) ,  Elaterium  ^Salius ,  Diversus, 
Ferriar  grana  quatuor) ,  oleum  crotonis ,  scamoniuin 
(Berends  6 — 10  grana),  gummi  guttae  (Ayre  exhi¬ 
bet  in  casibus  urgentibus  10 — 12  grana  in  quatuor 
doses  divisa,  omni  trihorio). 

§.  25. 

Fluido  exitus  paratur:  b)  derivatione  seri  erga 
extremitates.  Magni  momenti  sunt  hoc  respectu  rube¬ 
facientia  in  vicinitate  oedematis  pedum  vel  in  ipso 
oedemate  adplicata,  involutio  pedum  oedemate  correp¬ 
torum  foliis  betulinis  vel  alneis,  panno  laneo  vel  pan¬ 
no  serico  tenuiori  cereo,  inunctio  brachiorum  et  sura¬ 
rum  cum  tinctura  cantharidum  praecipue  vesperi  prae¬ 
cesso  pediluvio  tepido  (JBerends) ,  lavacrum  pedum, 
admixtis  cineribus  vel  Kali  caustico*,  vesicantia  et  fon¬ 
ticuli  in  extremitatibus  adplicata,  quibus  magna  seri 
quantitas  evacuatur;  remedia  tamen  haec  ultima,  quem- 


p.  24.  h.  Colet,  libra  una  s.  Zweistiindlich  vor  derMahl- 
ze it  zweiUnzen  (St oli).  —  Sic  dictum  specificum  Se- 
ckingenianum  (B  e  rg  e  r  i  anum)  sequentem  offert  compo¬ 
sitionem.  Rp.  Pulv.  scii.  comp.,Rad.  bryon.,  Extract.  Ela- 
terrii  aa.  Serpi.  1 — 1/<i  drachm.  Electuar.  Theriac.  drachm. 
i.  Roob  samb  ,  Ebuli,  Junip.  aa.  dracb.  sex.  m.  f.  cum 
syrupo  rosarum  Electuarium  s.  Dreimal  des  Tages  eine 
Kastanie  gioss  mit  drei  Unzen  einer  Abkochung  der 
sogenannten  fiinf  eroffueuden  Wurzeln  zu  nehmen. 

admodum  et  a  inultis  commendatae  incisiones  tenues 
vel  scarificationes  tumoris  supra  maleolos  et  in  scroto 
hoc  incommodum  habent,  quod  vulnera  tali  ratione  ob¬ 
tenta,  facile  in  gangraenam  abeant  late  diffusam  ;  inter¬ 
dum  tamen  incisio  una  et  profundior  minus  periculosa 
esse  fertur,  quam  plures  tenues  superficiales,  perstan¬ 
te  identitate  resultati  (evacuatione  fluidi)  in  utrisque 
casibus.  Nunquam  oedeina  pedum  per  ligationem  aut 
quocumque  alio  modo  repente  est  auferendum  5  imo 
facta  illius  disparitione  et  dispnoea  simul  increscente 
per  vesicantia  in  pedes  applicata  derivatio  ad  extrel 
mitates  iterum  est  instituenda.  Simul  porrigitur  pur¬ 
gans. 

§.  26. 

v  v  V*  ' 

Methodus  tertia  fluidi  evacuandi  in  cavo  thoracis 
collecti  est  c)  paracentesis.  Paracentesis  eousque  ad¬ 
hiberi  non  debet,  quousque  adhuc  extat  alius  scopum 
assequendi  modus,  hoc  absente  nec  ambienda  nec  in 
longum  protrahenda  est.  Exprobrationes  paracentesi 
factae ,  scilicet  incerta  hydrothoracis  diagnosis ,  aeris 
in  cavum  thoracis  per  vulnus  arte  factuin  introitus,  pro 
parte  non  in  eodem  gradu  valent  ac  prius,  excultis  ma¬ 
gis  nunc  arte  diagnostica  et  operationis  technicisino.  Ma¬ 
ximum  emolumentum  praebet  paracentesis  in  illis  casi¬ 
bus  ubi  agitur  de  auferendo  producto  processus  morbo¬ 
si  extincti  (inflammationis ,  metastasis)  5  minoris  est 
vilioris  paracentesis  et  nonnisi  palliati vum  fert  auxi¬ 
lium,  si  hydrothorax  originis  est  secundariae,  si  accu¬ 
mulatio  fluidi  non  topice  ad  pectus  restringitur ,  si  de¬ 
nique  causa  accumulationis  agere  continuat  ,  institutam 
paracentesim  communiter  excipit  notabiliter  imminuta 
pulsum  frequentia. 

S-  27. 

Durantibus  insultibus  suffocatoriis  aeger  in  lecto 
vel  extra  illum  situm  assumat  cum  trunco  erecto,  pedi¬ 
bus  e  lecto  demissis  5  in  pectus  et  suras  applicentur 
sinapismi,  exhibeantur  clysmata  derivantia,  clysmata 
ex  asa  foetida ,  fiant  tepida  pedum  manuumque  lavacra  : 
interne  porrigantur  :  flores  Zinci,  spiritus  nitri  dulcis, 
moschus,  ammonium  succinatum,  opium  cum  Ipecacuanha, 
cum  aqua  laurocerasi ,  aqua  cinnamomi  etc.  ;  inhalatio¬ 
nes  quoque  vaporeae  ex  duabus  partibus  aetheris  sulphu- 
rici  et  una  parte  tincturae  opii  confectae,  sicut  et  in¬ 
unctiones  veratrinae  in  pectus  institui  possunt»  Prae¬ 
sentibus  convulsionibus  applicentur  hirudines  ad  tem¬ 
pora  vel  occiput,  et  interne  porrigatur  moschus  dosi- 
bus  majoribus  (4 — 6  grana).  In  cura  posthuma  diu¬ 
retica  roborantibus  jungenda  et  denique  ultima  mera 
exhibenda  sunt  5  conveniunt  denique  rusticatio,  motus 
admodum  moderatus,  regimen  restaurans  roborans. 


* 


Mj  i  t  e  r  a  i  u  r  a. 


J.  Frank,  praecepta  etc.  Part.  II.  Vol.  II.  Sect.  I. 
pag.  676. 

Copland,  Encyclop.  Worterb.  Band  V.  Seite  115. 

Lentin,  Beitrage.  Bd.  III.  S.  87. 

T  r  o  u  s  s  e  t,  Mem.  sur  1’Hydrothorax.  Montpellier  806. 

Schro  der  van  der  Kolk ,  Sammlung  auserlesener 
Abhandl.  Bd.  XXXYI.  S.  680. 

J.  B.  Comte  De  l’h}rdropsie  de  poitrine  et  des  palpi- 
tations  du  coeur,  promptement  dissipees  par  la 
digitale  pourpree.  Par.  822. 

Medical  repository.  1823.  Nro.  10. 

Naumann  Handbuch  der  Klinik.  Bd.  I.  S.  223. 

H.  Kennedy  in  Dublin  Journ.  1839.  Nro.  44. 


14 

S  c  h  in  i  d  t’s  Jahrbucher.  Bd.  XXVI.  S.  45. 

Williams  Brustkrankheiten  etc.  S.  246. 

Canstatt.  Bd.  I.  S.  140  und  Bd.  III.  erste  Abthei- 
lung.  4.  Lief.  S.  765. 


Theses  defendendae 


I. 

Omne  nutrimentum  stimulat  ?  ast  non  omnis  sti¬ 
mulus  nutrit. 

II. 

Non  dantur  morbi  vere  intermittentes  hinc  om¬ 
nes  sunt  continui. 


III. 

Mercurius  primum  sed  non  unicum  syphilidis  re¬ 
medium. 

IV. 

Physiognomia  in  instituenda  morborum  diagnosi 
semper  summi  est  momenti. 


y. 

Hj  steria  est  hypochondria  in  muliere  ,  et  hypo¬ 
chondria  h}^steria  viri. 

VI. 

Auscultationis  et  percussionis  utilitas  nulla  datur 
absque  cognitione  anatomiae  pathologicae. 

VII. 


Systema  gangliare  tres  habet  nervorum  species  $ 
motus,  sensus  et  nutritionis. 

VIII. 

Dantur  casus  hydrothoracis,  ubi  paracentesis  nec 
ambienda  ,  nec  absque  aegri  damno  in  longum  est 
protrahenda. 

IX. 

Medicinae  studium  nonnisi  morte  terminatur. 

X. 

Diversissima  quoad  formam  producta  heteropla- 
siae  identicae  sunt  originis. 

XI. 

•Si  • 

Non  datur  discrimen  scrophulosim  inter  et  tuber- 
culosim. 

